新會話

新會話/新會方言，又叫做岡州話，屬粵語四邑片，傳統上係四邑話嘅代表音，喺海外嘅影響力排喺台山話後邊。廣義係指廣東新會同四圍嘅所有四邑方言，狹義就係淨指新會市區嘅代表音會城話。主要分佈依家嘅江門市新會區同四圍地方、海外新會人聚居嘅社區。江門市區同其他嘅四邑方言片區亦有新會話嘅零星分佈。

分區 
呢度嘅編排，原編輯語音嘅特點 
據《廣東新語》嘅記載：「新會音多以平仄相易，如通作痛，痛作通。」

據清康熙版《新會縣志》嘅記載：「語音鄉域迥異，東西南北各不同音，大抵邑聲多仄，於四聲中，平中之陰同去聲頗同。」

由宋元開始，啲中原同閩贛移民爲咗躲避戰亂，而入粵揀咗新會縣做其中嘅一個落腳點，新會話就係喺新移民同本地越族嘅融合時期，逐步形成嘅。由於當其時啲落來嘅移民好多，各民系嘅語言再讀展就有咗差異，新會話內部嘅差異，就仲大過四邑方言嘅其他片區。

一般嚟講，會城話音系同廣州話係相通多啲，對用廣州話、用其他四邑片方言嘅人講都會易明啲，而且啲文法仲讀展到黐埋咁廣府片，呢種變化喺新老派口音間係有分野嘅體現，新派口音就好接近廣州話，但會城話亦保留咗好明顯嘅四邑片特徵，如：古透母字讀/h/聲母，古日母字多讀/ŋ/聲母，存在鼻濁塞音，陰平同陰去調不分，人稱代詞有單複數嘅分別呢啲；會南口音就有多啲長元音，俾人感覺係會趣致過會城話；瀧水話就同台山話相通，但保留咗一啲會中南地區口音嘅特徵；會北小片、西江小片嘅語音內音系，同其他四邑片有大嘅差異，學術嘅歸類度就會有爭議；司前話同其他四邑片講話嘅聲韻調有區別，有著自己一套嘅體系，同四邑話嘅關係喺學術度冇定案。

聲韻調

會中小片 I

會城話 
概覽

依家嘅會城話係通行會城嘅大部分地區、大澤鎭、三江鎭、睦洲鎭、古井鎭、沙堆鎭、司前鎭之三益鄉，保守估計新會境內用得會城話嘅人，大概有80萬，係新會轄境入邊最大嘅四邑方言用語。

會城話長期係有作爲新會話嘅代表音兼強勢口音，傳統上係四邑話嘅代表，海外嘅影響力上邊講過咗，亦係同廣州話互通度最高嘅四邑話，係溝通省城同其他四邑地區嘅重要地方語言。

會城人多直接將會城話當成係「新會話」，而部分台山話人士就會戲稱會城話係「最白嘅四邑話」。

會城話喺清末就有咗文獻嘅記錄，波乃耶《新會方言》一書入邊係叫佢做"The San Wui City Dialect"，就遺留有語言資料《主禱文》。由於會城長期係溝通著省城，同其他四邑地區嘅重要節點，而近代出過唔少戰亂，省城週邊同其他四邑地區，係喺會城出入流動過好多次，令到清末定型嘅傳統嘅會城話，讀展到現代有咗老派同新派兩種好唔同嘅會城話分支，而現代老派同新派會城話會有差別。而由1980年代開始，由於省港娛樂文化喺新會本地長期佔咗強勢地位，令會城話新派口音，貼近咗廣州話唔少。

現代 
聲母

注：

1./m/ /n/ /ŋ/ 稍微帶啲濁塞成分，尤其同非陽聲韻結合時，音色近/mᵇ/ /nᵈ/ /ŋᶢ/

2.當/f/同u-韻字結合時，音色近/ɸ/，部分老派讀音會將/ʋ/聲母字讀成/f/或/ɸ/

3.部分日母字聲母喺老派讀音入邊讀/ŋ/而唔係/ʝ/，新派聲母就趨向同廣州話一樣。

4.部分新派會將/ʋ/讀到似若/w/，黐廣州話嘅音。

韻母

聲調

注：

1.部分學者認爲新會話，仲有其他四邑片嘅下陽入/低入，係變調嘅結果。

2.同四邑片大多數語音一樣，會城話嘅古清音去聲字依家併入咗陰平，現時嘅去聲係來自古濁音聲母去聲字。即係話，會城話嘅陰平同陰去調合流咗，冇廣州話嘅陰平55調。因此，新會人講啲廣州話，會將陰平調嘅字由23調升至55調。常見嘅特徵，係將廣州話本身讀慣陰平聲嘅字，改讀成陰去聲，如：圭峰、安置、低級趣味、提高。另外，由於分唔清陰平陰去兩聲，通常轉換時，會連一啲真嘅陰去聲字都照慣例升埋調，就讀成咗陰平聲，如：凍檸茶、低級趣味、控制、讀放、政策、證書。上述轉讀時出現嘅特徵，喺江門市區嘅白話口音度都好多見，證明咗依家嘅江門白話，係受到著本地新會話同廣州話嘅相互影響。

3.新會話有自己同廣州話唔一樣嘅變調習慣，廣州話係習慣升變調，而新會話同大多四邑片語音一樣，習慣係低變調，亦有部分升變調。具清末 
資料選自波乃耶1890年編寫嘅《新會方言》。

語料

《主禱文》

注：波乃耶記錄嘅口音，唔排除受到講話人自身嘅背景影響，因文本入邊一啲記音，同呢本書度錄低嘅字典音有出入。IPA嘅聲韻母聲母

聲母拼音方案

注：

古明母、泥母、疑母字讀濁塞音/mᵇ/ /nᵈ/ /ŋᶢ/，現時嘅會城話嘅鼻濁塞音就唔再明顯，多會讀/m/ /n/ /ŋ/。
 古透母、曉母字分別讀/t/、/h/，現時嘅會城話同大多四邑片語音，透曉母係合流咗，讀/h/。
 古心母、生母字分別讀/s/、/ʃ/，現時嘅會城話心生母係合流咗，讀/s/。寧北小片方言仲保留咗呢個音位對立，古心母、生母分別讀/ɬ/、/s/。
 古精母、知母字分別讀/ts/、/tʃ/，現時嘅會城話精知母係合流咗，讀/ts/。
 古清母、徹母字分別讀/tsʰ/、/tʃʰ/，現時嘅會城話清徹母係合流咗，讀/tsʰ/。
 清末會城話/w/聲母字，依家讀係多數近似/ʋ/。現時部分嘅新派會城話，受咗廣州話影響，將/ʋ/讀返做/w/。

韻母

韻母拼音方案

聲調

注：調值估計同現時嘅會城話相同。

江門市區話

聲母

注：江門市區話嘅聲母，係多會城話兩個圓唇軟齶音 /kʷ/ /kʷʰ/，而會城話/ʋ/聲母字，喺江門市區話度係讀/w/，係受咗廣州話大影響嘅特徵。

韻母

聲調

注：江門市區話，少會城話一個陽上調，陽平調讀21/11調，去聲/陽入讀22調，陽平、去聲、陽入，係同廣州話差唔多。

會中小片 II

馬來西亞砂拉越泗里街三江話 
概覽

早喺19世紀中期，即有廣東人去到馬來西亞砂拉越泗里街開闢耕地，唔少人嘅鄉下係廣東新會，而新會人入邊最多人嘅鄉籍，係依家嘅三江鎮。到依家當地嘅華人，主要係福州人、客家人，本地新會話喺馬來語、福州話、客家話嘅衝擊交融中，就形成咗同源新會話好唔同嘅口音，亦不可避免面臨咗消亡。據統計當地淨返2000人上下，係仲識講新會話。

聲母

注：

1.聲母/tʰ/得一個例字「唾」，書面讀音。

2.聲母/f/同/ua/韻母、/h/同/u/類韻母相拼時，音色近/ɸ/，如「課」讀/ɸua˨˧/，「去」讀/ɸui˨˧/。

3.聲母/s/、/ts/、/tsʰ/同/i/類韻母相拼時，音色近/ɕ/、/tɕ/、/tɕʰ/。

4.聲母/tsʰ/同/a/、/ia/、/ua/韻母相拼時，音色近/tʰ/，如「茶」讀/tʰa˨˩/。

5.會城話之/m/ /n/ /ŋ/ 聲母稍微帶濁塞成分，音色近/mᵇ/ /nᵈ/ /ŋᶢ/，而泗里街三江話嘅鼻濁塞音並唔明顯，讀出係同返/m/ /n/ /ŋ/。

韻母

聲調

注：泗里街三江話，少會城話一個下陽入/低入調。陰平調可能受咗當地福州話嘅影響，有時會讀成44調，大多時就同會城話一樣讀23調。除咗陰平、陽平、陰上調，係同會城話一致，其他調或多或少受咗當地福州話、客家話嘅影響，因而就同會城話唔一樣。

會南小片 I

厓山話 
資料整理自「厓山話正音 拉丁拼音教程」、邑語社詩朗誦古井沙堆話部分仲有古井沙堆話配音作品，有啲改動。

概覽

厓山話，係依家嘅新會古井鎮、沙堆鎮一帶嘅語言，呢一帶舊陣時係「厓山」，所以改咗呢個名。厓山話同珠海斗門、金灣部分地區嘅口音，係屬四邑話嘅會南小片。民間就多係照著身處嘅古井、沙堆鎮，自己講係叫「古井話」「沙堆話」，會城人就戲稱係「古井聲」。聲韻調方面，同會城話相通嘅程度高啲，兩者間互相交流唔會有問題。因為個語音系統係有好多長元音，聽落同會城話相比，會趣致、溫軟多啲。由於厓山一帶，啲鄉村姓氏宗派林立，青壯年多數出咗城鎮搵食，受會城話等四邑各鄉語音，仲有廣州話嘅影響都會好大，令厓山話內嘅字音，有著啲差別分歧，有地區、人群、新老派嘅分別。

聲母

注：

1.厓山話嘅聲母/m/ /n/ /ŋ/唔似會城話咁有帶濁塞成分，厓山話嘅鼻濁塞音並唔明顯。部分出會城生活耐咗嘅古井、沙堆人，就受會城話影響多啲，聲母/m/ /n/ /ŋ/音色讀出會近/mᵇ/ /nᵈ/ /ŋᶢ/。

2.厓山話嘅聲母/f/唔似會城話咁，舊讀/f/。同上邊一樣，係出會城生活嘅人，讀音就會近會城話嘅/ɸ/。

3.部分厓山話人士讀嘅聲母/h/，會帶少少濁塞成分，音色近/hᵈ/乃至/t/。

4.部分新派受會城話、廣州話影響，讀展咗一套圓唇軟齶音 /kʷ/ /kʷʰ/。

5.厓山話嘅古清母字，多數係讀/tsʰ/聲母，部分鄉鎮就會讀/tʰ/聲母。

6.新派會將/ʋ/讀成/w/。

韻母

聲調

注：

1.部分厓山話人士，會將下陽入/低入調讀作下陰入/中入調。

2.厓山話嘅陽平、去聲、上陽入/陽入調同會城話一致。由聽感講，全部聲調同會城話幾乎冇差別，唔會影響到溝通。部分出會城生活耐嘅古井、沙堆人，受會城話嘅影響，講厓山話啲調值就同會城話基本一致。3.厓山話嘅變調習慣，同會城話一樣會南小片 II

斗門話 

概覽

喺宋朝之前，珠海斗門一带係叫做黃字圍，原本属新会縣潮居都。依家嘅斗門話通行珠海斗門、金灣大部分地區，同厓山話一樣係屬四邑話嘅會南小片。當地日常生活度，仲用咁斗門話嘅有23萬人。斗門話當地亦俗稱「村話」「村佬話」「岸上話」，係以斗門鎮南門村老派讀音做標準音。依家嘅斗門地區，黐著珠海市區、中山市等強勢嘅廣府話城市，青壯年出市區搵食唔少，新派斗門話就同廣州話埋位唔少。相較同屬會南小片嘅厓山話，斗門話冇明顯嘅長元音，聽感會似會城話，但韻母就似厓山話，斗門、厓山、會城三語人士之間，都可以自由溝通。試過喺廣東五邑乃至其他粵語區走紅嘅搞笑電話錄音《五山水廠》，錄音中投訴者用嘅就係斗門話。

聲母

注：

1.斗門話嘅/m/ /n/ /ŋ/聲母稍微帶濁塞成分，音色近/mᵇ/ /nᵈ/ /ŋᶢ/。

2.斗門話嘅聲母，多會城話兩個圓唇軟齶音 /kʷ/ /kʷʰ/，而會城話/ʋ/聲母字，斗門話就會讀/w/，可能係受珠海市區、中山市嘅廣府話影響。

3.斗門話嘅古清母字，多讀成/tʰ/聲母，新派就多讀成/tsʰ/或/tʃʰ/，埋廣州話邊。部分老派讀古清母嘅非常用字時，亦會讀成/tsʰ/或/tʃʰ/。

4.斗門話嘅/ts/同/s/聲母同細音相拼時，近似/tʃ/、/ʃ/，如：諸/tʃi˧˦/、書/ʃi˧˦/。

韻母

聲調

注：聽感度睇，全部嘅聲調同會城話冇乜差別，唔會影響自由溝通。

會中南-寧北過渡

瀧水話 

資料整理自邑語社詩朗誦雙水、羅坑、崖南話部分同《岡州天地》訪談片段，有啲改動。

概覽

瀧水話，即係依家嘅新會雙水鎮、羅坑鎮、崖門鎮崖南社區部分鄉村一帶嘅語言，亦有人認爲瀧水話範圍，應再包埋依家嘅崖門鎮崖西社區、羅坑鎮牛灣社區。上述地區舊底係叫做「瀧水都/里」，個語名就咁嚟嘅。但崖西、牛灣社區近台山市台城一帶嘅鎮區，當地語音同依家台山市北部啲語音，互通程度高過會城話，所以同台山台城話等，一齊劃作四邑話寧北小片嘅一支；而雙水、羅坑、崖南話，係保留多啲會中南地區嘅語音特徵，同會城話互通度高過寧北小片，就會劃作係屬於會中南-寧北嘅過渡地語音。由於當地啲青壯年同樣係出會城等城鎮好多，受埋省港娛樂文化嘅影響，新派係同樣埋會城話、廣州話嘅位度。

同會城話一樣，瀧水話喺清末就有咗文獻記錄，波乃耶《新會方言》係記做"The South West (SW) San Wui Dialect"，留低咗語言質料《主禱文》。民間係照返身處嘅雙水、羅坑、崖南鎮區，自己講法係「雙水話」「羅坑話」「崖南話」，會城人就多戲稱係「雙水聲」，雙水人又會講笑係「山佬音」、「水佬聲」。

由於瀧水話同會城話，主元音互相顛倒，新會民間講笑，係有「坐條神去拜船」「鸡灰打瀉一箩飞」「賣鹽」呢啲說話。

聲母

注：

1.現時嘅瀧水話聲母，同會城話基本相同。較老派嘅瀧水話，就同台山話相似啲，有著邊擦音，但同崖西話、台山話等寧北小片方言唔同，較老派嘅瀧水話嘅古精母字，唔係讀作端母，古端母字冇零聲母化。

2./m/ /n/ /ŋ/ 聲母稍微帶濁塞成分，尤其同非陽聲韻結合時，音色近/mᵇ/ /nᵈ/ /ŋᶢ/。

3.當/f/同u-韻字結合時，音色近/ɸ/。

韻母

聲調

注：聽感度講，全部聲調同會城話冇乜差別。

寧北小片

崖西話

河村小片

司前話 
詳細請參見詞條：司前話

會北小片 I

丹灶話

荷塘話

會北小片 II

雅瑤話

粵語方言
四邑